28 "W. D. Krohn og B. E. Bendixen. [No. 7 



Den schutz stauen tho sluten. 52. 



Do vordt is beleuett dat de Eekemann den schutz stauen schall 

 tho sluten nha older gewonheidt. 



Van spelen. 53. 



Ferner is beleuett dat nha dyssen tyden nene gesellen spelen 

 schoelen ym schutzstauen offte sunst bynnen gardens ydt sy ynn 

 brett spill offte kartenn spill behaluen vp der wacht mogen se 

 kortewile bruken dede hir woll bau enn is de broeke 1 daler sunder 

 gnade so vaken he dat dede yderniann vor syck. 



Vmme geldt tho spelen. 54. 



Ferner is beleuett vnnd beslaten dat nha dysser tydt nene 

 nabers vmme geit schollen spelen hir jme garden edder schutzstauen 

 sunder se mogen vmme kortewill spelen vnder syck vnnd wen se 

 geste hebben by broeke eynen daler so vaken he dat dede jderman 

 vor syne personn. 



De so mit bloten weren lopen. 55. 



Ferner is beleuett vnnd beslatenn dy wille hir well ytlike 

 rokelose junge geselen plegen swerde edder spete offte hellebarden 

 edder bilen edder sus meste tho bruken dede Jemandt solkes nha 

 dyssen tyden de broeke is eyn st. mels ynn eynn yder Armen 

 huss vnnde dede jemandt dar schaden myt de broeke 1 last Mels. 



Vmme de sick hir Entyegen Setten. 56. 



It. so syck jemandt wedder spennich makede ynn dussen vor 

 geschreuen puncten vnnd de' nycht holden wolden so scholen de 

 ånderen nabers erne vorklagen vor den E. S. kopmanne. 



Vmme de sick motwilligen vor eines ånderen 57. 



kleff kloppet. 



It. ock schall nemandt dem ånderen by nachte vor syne kleue 

 slan myt vnbillicheidt so jemandt dar auer klagede is de broeke 

 eyne Wage mels. 



